CELEX: 32019R0261
Language: mt
Date: 2019-02-14 00:00:00
Title: Regolament ta' Implimentazzjoni tal-Kummissjoni (UE) 2019/261 tal-14 ta' Frar 2019 li jemenda r-Regolament ta' Implimentazzjoni tal-Kummissjoni (UE) 2018/140 li jimponi dazju antidumping definittiv u li jiġbor b'mod definittiv id-dazju proviżorju impost fuq l-importazzjonijiet ta' ċerti oġġetti tal-ħadid fondut li joriġinaw fir-Repubblika tal-Poplu taċ-Ċina u li jtemm l-investigazzjoni fuq l-importazzjonijiet ta' ċerti oġġetti tal-ħadid fondut li joriġinaw fl-Indja

15.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 44/4
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/261
         tal-14 ta' Frar 2019
         li jemenda r-Regolament ta' Implimentazzjoni tal-Kummissjoni (UE) 2018/140 li jimponi dazju antidumping definittiv u li jiġbor b'mod definittiv id-dazju proviżorju impost fuq l-importazzjonijiet ta' ċerti oġġetti tal-ħadid fondut li joriġinaw fir-Repubblika tal-Poplu taċ-Ċina u li jtemm l-investigazzjoni fuq l-importazzjonijiet ta' ċerti oġġetti tal-ħadid fondut li joriġinaw fl-Indja
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1), u b'mod partikulari l-Artikolu 9(4) tiegħu,
         Billi:
         
                     (1)
                  
                  
                     Permezz tar-Regolament ta' Implimentazzjoni (UE) 2018/140 (2), il-Kummissjoni imponiet dazju antidumping definittiv b'rati li jvarjaw minn 15,5 % għal 38,1 % fuq l-importazzjonijiet ta' ċerti oġġetti ta' ħadid fondut bil-grafit lamellari (ħadid griż) jew ħadid fondut bil-grafit sferojdali (magħruf ukoll bħala ħadid fondut duttili), u partijiet minnhom li jaqgħu taħt il-kodiċijiet tan-Nomenklatura Magħquda (“NM”) ex 7325 10 00 (il-kodiċi TARIC 7325100031) u ex 7325 99 10 (il-kodiċi TARIC 7325991051) u li joriġinaw fir-Repubblika tal-Poplu taċ-Ċina.
                  
               
                     (2)
                  
                  
                     Permezz tas-sentenza tat-12 ta' Lulju 2018 fil-Kawżi Magħquda C-397/17 u C-398/17, Profit Europe (3), il-Qorti tal-Ġustizzja ddeċidiet li n-NM trid tiġi interpretata li tfisser li l-fittings ta' tubi jew pajpijiet tal-ħadid fondut bil-grafit sferojdali jridu jiġu klassifikati taħt is-subintestatura residwa 7307 19 90 bħala fittings oħrajn tal-ħadid fondut, minflok taħt is-subintestatura 7307 11 10 bħala fittings tal-ħadid fondut mhux malleabbli, jew taħt is-subintestatura NM 7307 19 10 bħala fittings tal-ħadid fondut malleabbli.
                  
               
                     (3)
                  
                  
                     Iż-żewġ intestaturi tariffarji 7325 u 7307 għandhom struttura kważi identika u jikkonċernaw l-istess materjali. Għaldaqstant, tqies xieraq li s-sejba tal-Qorti tal-Ġustizzja tkun riflessa wkoll fil-klassifikazzjoni tal-oġġetti li jaqgħu taħt l-intestatura 7325.
                  
               
                     (4)
                  
                  
                     Ir-Regolament ta' Implimentazzjoni (UE) 2018/140 rigward ċerti oġġetti tal-ħadid fondut bil-grafit sferojdali (magħruf ukoll bħala ħadid fondut duttili) ikompli jirreferi għall-klassifikazzjoni tagħhom taħt il-kodiċi NM 7325 99 10 bħala oġġetti oħrajn tal-ħadid fondut malleabbli.
                  
               
                     (5)
                  
                  
                     Għaldaqstant, jenħtieġ li l-kodiċi NM ex 7325 99 10 (il-kodiċi TARIC 7325991051) jiġi sotitwit bil-kodiċi NM ex 7325 99 90 (il-kodiċi TARIC 7325999080) fost il-kodiċijiet elenkati fir-Regolament ta' Implimentazzjoni (UE) 2018/140 rigward l-oġġetti li l-importazzjonijiet tagħhom ikunu soġġetti għad-dazju antidumping definittiv.
                  
               
                     (6)
                  
                  
                     Sabiex jiġi żgurat il-ġbir effettiv tad-dazji antidumping fis-seħħ, jenħtieġ li r-Regolament ta' Implimentazzjoni (UE) 2018/140 jiġi emendat skont dan.
                  
               
                     (7)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat stabbilit bl-Artikolu 15(1) tar-Regolament (UE) 2016/1036,
                  
               ADOTTAT DAN IR-REGOLAMENT:
         
            Artikolu 1
            L-Artikolu 1(1) tar-Regolament ta' Implimentazzjoni (UE) 2018/140 huwa sostitwit bi:
            
               
                  “1.   Dazju antidumping definittiv huwa impost fuq l-importazzjonijiet ta' ċerti oġġetti ta' ħadid fondut bil-grafit lamellari (ħadid griż) jew ħadid fondut bil-grafit sferojdali (magħruf ukoll bħala ħadid fondut duttili), u partijiet minnhom li attwalment jaqgħu taħt il-kodiċijiet NM ex 7325 10 00 (il-kodiċi TARIC 7325100031), u ex 7325 99 90 (il-kodiċi TARIC 7325999080) u li joriġinaw fir-Repubblika tal-Poplu taċ-Ċina.
                  Dawn l-oġġetti huma ta' tip użat biex:
                  
                              —
                           
                           
                              ikopru l-art jew sistemi ta' taħt il-wiċċ, u/jew fetħiet f'sistemi tal-art jew ta' taħt il-wiċċ, u wkoll
                           
                        
                              —
                           
                           
                              jagħtu aċċess għal sistemi tal-art jew ta' taħt il-wiċċ u/jew jipprovdu ħarsa lejn is-sistemi tal-art jew ta' taħt il-wiċċ.
                           
                        L-oġġetti jistgħu jkunu maħdumin bil-magni, miksijin, miżbugħin u/jew iffitjati b'materjali oħra bħal iżda mhux limitati għal konkrit, ċangaturi jew madum.
                  It-tipi ta' prodotti li ġejjin huma esklużi mid-definizzjoni tal-prodott ikkonċernat:
                  
                              —
                           
                           
                              spralli tal-kanali u uċuħ fonduti soġġetti għall-istandard EN 1433, biex jiġu ffittjati bħala komponent fuq kanali tal-polimeru, tal-plastik, tal-azzar galvanizzat jew tal-konkrit li jippermettu l-fluss tal-ilma tas-superfiċje għal ġol-kanal,
                           
                        
                              —
                           
                           
                              toqob tal-iskular tal-art, toqob tal-iskular tal-bjut, cleanouts u għotjien tal-cleanouts, soġġetti għan-norma EN 1253,
                           
                        
                              —
                           
                           
                              turġien tal-ħadid, vireg tal-irfigħ, u idraturi tan-nirien.”.
                           
                        
            
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta' Frar 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 176, 30.6.2016, p. 21.
         
            (2)  Ir-Regolament ta' Implimentazzjoni tal-Kummissjoni (UE) 2018/140 tad-29 ta' Jannar 2018 li jimponi dazju antidumping definittiv u li jiġbor b'mod definittiv id-dazju proviżorju impost fuq l-importazzjonijiet ta' ċerti oġġetti tal-ħadid fondut li joriġinaw fir-Repubblika tal-Poplu taċ-Ċina u li jtemm l-investigazzjoni fuq l-importazzjonijiet ta' ċerti oġġetti tal-ħadid fondut li joriġinaw fl-Indja (ĠU L 25, 30.1.2018, p. 6).
         
            (3)  Is-Sentenza tal-Qorti tal-Ġustizzja tat-12 ta' Lulju 2018, il-Kawżi Magħquda C-397/17 u C-398/17, Profit Europe NV v Belgische Staat, ECLI:EU:C:2018:564.